Luomislauluja


1. 

 Alussa loi jumalamme
 auringon ja tähtein sarjat,
 otsans’ hikipisaroista
 sommitteli sonnikarjat.

 Sitten loi hän villit pedot,
 piikkikynnet jalopeurat,
 jalopeurain jäljennökset,
 kissat, vanhainpiikain seurat.

 Erämaiden asukkaiksi
 luotiin sitte Eeva, Aatu,
 näiden mukaan marakatit,
 joill’ on hyvä luonnonlaatu.

 Piru katsoi naureskellen:
»Herra tekee kopioita
 itsestänsä: härkäin jälkeen
 nuolevia vasikoita.»

2. 

 Herra sanoi saatanalle:
»itseni nää kopioita.
 Minä, herra, härkäin muottiin
 valan pikku vasikoita,

 leijonien kaavain mukaan
 nakertelen naukujoita,
 apinoita ihmisien;
 sin’ et osaa mitään noita.

3. 

 Omaks ylistyksekseni olen luonut
 päivän, härät, pedot, ihmisen;
 huvikseni syntyä oon suonut
 kissat, vaskat, tähdet korkeuden.»

Heinrich Heine
Kasperi Tanttu

de:Schöpfungslieder
ru:Песни творения (Гейне)